স্টাফ রিপোর্টার ॥ বাহুবল উপজেলার ১নং স্নানঘাট ইউনিয়নের সাবেক চেয়ারম্যান, স্নানঘাট ইউনিয়নের উন্নয়নের রূপকার, সরকারী বৃন্দাবন কলেজের সাবেক জিএস, তৎকালীন পূর্ব-পাকিস্তান কৃষ্টি ও কল্যাণ সমিতি করাচী শাখার সাধারণ সম্পাদক, বিশিষ্ট সমাজসেবক মরহুম শফিকুল ইসলাম চৌধুরীর ১৭তম মৃত্যুবার্ষিকী আজ। ১৯৯৮ সালের ১২ নভেম্বর তিনি মৃত্যুবরণ করেন। এ উপলক্ষে আজ বৃহস্পতিবার বিকাল ৩ টায় ‘‘শফিক চৌধুরী ম্যামরিয়াল ট্রাস্ট’’ এর উদ্যোগে মরহুমের নিজ বাড়ি ‘স্নানঘাট লতিফিয়া দরবার শরীফ’এ দোয়া-মাহফিল ও স্মরণ সভার আয়োজন করা হয়। উক্ত দোয়া-মাহফিল ও স্মরন সভায় মরহুমের শুভাকাড়ী, আত্মীয়-স্বজন ও এলাকার বিশিষ্ট ব্যক্তিবর্গ উপস্থিত থাকবেন।